C 47/298
MT
Il-Ġurnal Uffiċjali tal-Unjoni Ewropea
7.2.2023
Il-Ħamis 7 ta’ Lulju 2022
P9_TA(2022)0297
Fjuwils tal-avjazzjoni sostenibbli (Inizjattiva tal-Avjazzjoni ReFuelEU) ***I Emendi adottati mill-Parlament Ewropew fis-7 ta' Lulju 2022 dwar il-proposta għal regolament tal-Parlament Ewropew u tal-Kunsill dwar l-iżgurar ta' kundizzjonijiet ekwi għal trasport bl-ajru sostenibbli (COM(2021)0561 – C9-0332/2021 – 2021/0205(COD)) (1) (Proċedura leġiżlattiva ordinarja: l-ewwel qari) (2023/C 47/34)
Emenda 1 Proposta għal regolament Premessa 1 Test propost mill-Kummissjoni (1)
Matul l-aħħar deċennji, it-trasport bl-ajru kellu rwol kruċjali fl-ekonomija tal-Unjoni u fil-ħajja ta' kuljum taċ-ċittadini tal-Unjoni, bħala wieħed mis-setturi bl-aħjar prestazzjoni u l-aktar dinamiċi tal-ekonomija tal-Unjoni.
Dan huwa xprunatur b'saħħtu għat-tkabbir ekonomiku, l-impjiegi, il-kummerċ u t-turiżmu, kif ukoll għall-kon­ nettività u l-mobbiltà kemm tan-negozji kif ukoll taċ-ċittadini bl-istess mod, b'mod partikolari fi ħdan is-suq intern tal-avjazzjoni tal-Unjoni.
It-tkabbir fis-ser­ vizzi tat-trasport bl-ajru kkontribwixxa b'mod sinifikanti għat-titjib fil-konnettività fl-Unjoni u ma' pajjiżi terzi u kien faċilitatur sinifikanti tal-ekonomija tal-Unjoni.
(1)
Emenda (1)
Matul l-aħħar deċennji, it-trasport bl-ajru kellu rwol kruċjali fl-ekonomija tal-Unjoni u fil-ħajja ta' kuljum taċ-ċittadini tal-Unjoni, bħala wieħed mis-setturi bl-aħjar prestazzjoni u l-aktar dinamiċi tal-ekonomija tal-Unjoni.
Dan huwa xprunatur b'saħħtu għat-tkabbir ekonomiku, l-impjiegi, il-kummerċ u t-turiżmu, kif ukoll għall-kon­ nettività u l-mobbiltà kemm tan-negozji kif ukoll taċ-ċittadini bl-istess mod, kif ukoll wieħed mill-konnet­ turi ewlenin bejn ir-reġjuni ultraperiferiċi u l-kontinent, b'mod partikolari fi ħdan is-suq intern tal-avjazzjoni tal-Unjoni.
It-tkabbir fis-servizzi tat-trasport bl-ajru kkontribwixxa b'mod sinifikanti għat-titjib fil-konnettivi­ tà, filwaqt li rawwem il-koeżjoni u naqqas disparitajiet reġjonali fl-Unjoni, b'mod partikolari għar-reġjuni periferiċi, ultraperiferiċi, b'densità baxxa tal-popolaz­ zjoni u insulari, kif ukoll ma' pajjiżi terzi u kien faċilitatur sinifikanti tal-ekonomija tal-Unjoni.
Il-każ ġie mgħoddi lura lill-kumitat responsabbli għal negozjati interistituzzjonali, skont l-Artikolu 59(4), ir-raba’ subparagrafu (A9-0199/2022).